钦定古今图书集成/理学汇编/学行典/第004卷 > 朱子全书 > 《答方宾王》
## 钦定古今图书集成/理学汇编/学行典/第004卷 > 朱子全书 > 《答方宾王》

《大学》次序，亦谓学之本末终始，无非己事，但须实进
得一等，方有立脚处，做得后段工夫真有效验尔。非
谓前段工夫未到，即都不照管后段，而听其自尔也。
闻道方是理会得为人底道理，从此实下工夫，更有
多少事，岂可便谓都无馀事？但到此地，即所见不差，
真有广居可居，正位可立，大道可行，向上自然有进
步处耳。